# data[].attributes.body
L'economia domèstica consisteix en la gestió dels ingressos i despeses de la llar per assegurar-ne el benestar financer.

# data[].attributes.body
Administrar correctament l'economia domèstica permet evitar deutes innecessaris i planificar un futur financer saludable.

# data[].attributes.body
Crea un pressupost per a la teva llar incloent ingressos, despeses fixes i despeses variables. Prioritza l'estalvi.

# data[].attributes.attachment_link.readable_text
El pressupost és una de les eines principals perquè una persona o una família pugui millorar els seus hàbits d'estalvi i la seva situació econòmica.

Un pressupost és tan sols un pla amb el qual decideixes què en faràs, dels diners que has ingressat. Partint dels diners que ingresses mensualment, decideixes quants diners estalviaràs i quants diners pots gastar en cada aspecte de la teva vida (alimentació, oci, transport, viatges, regals...). Un cop elaborat, a mesura que transcorri el mes aniràs controlant el que vas gastant sabent, en tot moment, quants diners et queden en cada partida pressupostada i així aniràs gestionant i ajustant el pressupost i els diners que et van quedant.

Els motius pels quals considero que és una eina bàsica per millorar la teva economia són els següents:

*És una eina bàsica per començar a estalviar o per estalviar més. T'ajudarà a conèixer perfectament quina és la teva capacitat d'estalvi, decidiràs en què vols gastar els diners que tens, sabràs en tot moment on van els diners que guanyes, gastaràs menys en coses sense importància i aprendràs a viure amb menys!
*Aporta una gran tranquil·litat. Si elabores un pressupost i el compleixes sabràs que els teus objectius s'estan complint, estalvies mensualment per allò que t'interessa i gastes en funció del que decideixes prèviament. Saps que la teva economia està sota control!

*En tot moment saps on van els teus diners, per on s'escapen despeses incontrolades, i pots anar ajustant les despeses en funció del que et queda per passar el mes.

*T'ajudarà a preveure despeses i a gestionar-les per avançat. Per exemple, si s'atansa el casament d'un familiar podràs preveure'l i anar separant una petita part dels teus ingressos per fer front al regal que li vols fer!

*És una eina de mediació familiar. Gràcies al pressupost us implicareu com a parella en la gestió dels diners, entre els dos haureu de decidir què en feu, dels diners, haureu de posar sobre la taula i escoltar els diferents objectius i els diferents aspectes o activitats importants per a cadascú per poder-los gestionar, us haureu d'escoltar i entendre i, segurament, reforçareu la vostra relació de parella!

*És una eina que pots ensenyar als teus fills i, a més a més, com que parlar de diners esdevé un aspecte quotidià a casa, els teus fills deixaran de veure els diners com una cosa tabú.

Vols que t'ajudi a fer un pressupost que funcioni? Tens algun dubte sobre la part econòmica de la teva vida? Contacta'm a [email protected] i estaré encantat d'ajudar-te!

# data[].attributes.attachment_link.title
OPINIÓ | Sergi Bosque Rosich - Per què és important fer un pressupost mensual

# data[].attributes.attachment_link.description
El pressupost és una de les eines principals perquè una persona o una família pugui millorar els seus hàbits d'estalvi i la seva situació econòmica. Un pressupost és tan sols un pla amb el qual decideixes què en faràs, dels diners que has ingressat.

# data[].attributes.body
Registra totes les despeses durant un mes i analitza en què pots estalviar.

# data[].attributes.attachment_link.description
T’expliquem les claus per a organitzar un pressupost personal d’una manera senzilla i perquè puguis arribar a final de mes.

# data[].attributes.body
Defineix objectius financers a curt, mitjà i llarg termini, com ara un fons d'emergència o la jubilació.

# data[].attributes.headline
Llibres recomanats sobre finances personals

# data[].attributes.subject
Llibres recomanats sobre finances personals

# data[].attributes.body
Consulta lectures com 'El arte de gestionar tu dinero' o 'Finances per a dummies' per aprendre més.

# data[].attributes.body
Utilitza aplicacions com Fintonic o Mint per facilitar el control del teu pressupost.